《送程给事知越州》
宋代·邵必

我尝淮上送君行，前日郎官此日卿。一道清风新使节，万家和气旧民情。

西山药味迎秋熟，同浦波光照物明。佳景多才雅相值，高吟应未负平生。

作者简介：润州丹阳人，字不疑。仁宗宝元元年进士。为上元主簿。国子监立石经，以善篆隶，召充直讲。历知高邮军、淮南提点刑狱，京西转运使，居官严厉。入修起居注，知制诰，知谏院。累迁龙图阁学士，知成都，道卒，年六十四。